TPBI วิ่ง 10% รับงบ Q3 กำไรโต 2 เท่าตัว อานิสงส์รายได้ขายเพิ่ม-ค่าใช้จ่ายลด
TPBI วิ่ง 10% หลังโชว์งบไตรมาส 3/65 กำไรโต 213% แตะ 84.31 ล้านบาท อานิสงส์รายได้ขายเพิ่ม-ค่าใช้จ่ายลด ดันกำไรงวด 9 เดือนแรกโต 928% แตะ 142.96 ล้านบาท
TPBI วิ่ง 10% หลังโชว์งบไตรมาส 3/65 กำไรโต 213% แตะ 84.31 ล้านบาท อานิสงส์รายได้ขายเพิ่ม-ค่าใช้จ่ายลด ดันกำไรงวด 9 เดือนแรกโต 928% แตะ 142.96 ล้านบาท
7 พ.ย. 2565

ผู้สื่อข่าวรายงานว่า วันนี้ (23 มิ.ย.65) ราคาหุ้น บริษัท ทีพีบีไอ จำกัด (มหาชน) หรือ TPBI ณ เวลา 10:14 น. อยู่ที่ระดับ 4.84 บาท บวก 0.44 บาท หรือ 10% สูงสุดที่ระดับ 5.10 บาท ต่ำสุดที่ระดับ 4.78 บาท ด้วยมูลค่าการซื้อขาย 22.87 ล้านบาท

เนื่องจากราคาหุ้นของ TPBI ที่ปรับตัวขึ้น หลังจากรายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิเติบโตอย่างก้าวกระโดด ดังนี้

สำหรับผลการดำเนินงานไตรมาส 3/65 เพิ่มขึ้นเป็นผลมาจากรายได้จากการขายเพิ่มขึ้นเป็น 1,783.32 ล้านบาท เพิ่มขึ้น 23.12% เมื่อเทียบกับงวดเดียวกันของปีก่อน 1,448.45 ล้านบาท  เป็นผลจากการส่งออกไปยังตลาดต่างประเทศและรายได้จากการขายของบริษัทในเครือในต่างประเทศ ได้แก่ พม่า ,อังกฤษ และออสเตรเลียพร้อมกับยอดขายกลุ่มสินค้า Cons มีสัดส่วน 57%, ยอดขายกลุ่มสินค้า Flexs มีสัดส่วน 20%, ยอดขายกลุ่ม Paper มีสัดส่วน 6% และยอดขายกลุ่ม Trading มีสัดส่วน 17% ในไตรมาส 3/65
อีกทั้ง ค่าใช้จ่ายในการขายและบริหาร 125.34 ล้านบาท ลดลง 21.22% เมื่อเทียบกับงวดเดียวกันของปีก่อน 159.10 ล้านบาท เนื่องจากการจัดกลุ่มค่าใช้จ่ายของบริษัทในต่างประเทศใหม่